JohanHeinsen/ENO huggingface dataset:
Den Nord-Cimbriske Tilskuer, 1828-03-11
Spanien. Revolutionen i dette Rige er som et Hydra med ligesaamange Hoveder, hugges et af, saa voxer et andet ud igjen, saaledes blev den bekjendte Agraviados Anfører Jep deel Estangs, efter at den kongl. Fiskal ved Haab om Benaadigelse havde lokket nogle Opdagelser ud af ham, skudt med 3 af fine Kammerater, og Dagen derpaa faaer man den officielle Efterretning, at en ny Bandeanfører i Spidsen for 500 Md. er igjen opstaaet mellem Figueras og Girona, ogsaa den berygtede Carogal er igjen vendt tilbage til Spanien. og har taget Overbefalingen over de forskjellig Bander i Bjergene ved Oldt; Regjeringen har derfor udsendt 6000 Md. for at dæmpe Opstanden. Der skrives fra Madrid, at der er bleven ventileret og Amnestie-Dekretet i Raadet af Castilien, og man paastaaer, at det med enkelte Undtagelser med det Første vil udkomme.
Den Nord-Cimbriske Tilskuer, 1828-03-11
Portugal. Fra Lissabon skrives under 9de Februar. Jkke uden nogen Forundring, har man seet en af den gamle Enkedronnings Hoved Tilhængere, Peira Rapozo, ankomme. Han havde forgiæves søgt, at nærme sig Hans Høihed, Dom Miguel i Paris og London, endelig havde han faaet Audients i Plymouth; de Anticonstitutionelle haabe meget af denne Rapozo, men Portugiserne ere sikkrede for Fremtiden, trods hines Anstrængelser og uagtet den kolde Maade, hvorpaa Hans Høihed har modtaget General Saldanha; Engelands Jnteresse, Tingenes nye Orden er dem Borgen for Constitutionen. - Enkedronningen har valgt sin Bopæl i Palladset Ajuda istedet for Queluz, for at være sin ophøiede Søn nærmere; Gud bevare Portugal fra hendes Jndflydelse, det er nogle slemme Symptomer, at man den 3die Febr. saae en heel Deel blinde Betlere gjennemvandre Gaderne og sælge Flyveskrifter mod den saakaldte formeentlige Sammensværgelse af Frimurerne, og dette skeete, uagtet den ubøielige Censur forbyder Salget af trykte Skrifter paa Gaderne.
Den Nord-Cimbriske Tilskuer, 1828-03-11
Frankerig. En af Frankerigs ædleste og mest liberaltænkende Mænd Hr. Royer Collarder, blandt flere foreslagne Candidater, valgt af Hs. Majestæt til Præsident i de Deputeredes Kammer dette Valg er især mærkværdigt, fordi det viser Regjeringens constitutionelle Stemning. Det hed, der at Hr. Hyde de Neuville bliver Marine Minister.
Den Nord-Cimbriske Tilskuer, 1828-03-11
Indenlandsk. Det har, som man erfarer af Kjøbenhavnsposten, desværre stadfæstet sig, at Snedkermester Hagen, og 1 Karl have fundet deres Død ved den Jldebrand, som Natten til den 26de Febr. rasede i Jnstrumentmager Marschalls Gaard. Karlen er siden ikke funden; men Snedkermester Hagen, som for sine tree Børns Frelse paany havde vovet sig ind i Luerne, blev ved Gravningen den anden Dag derefter funden, i en sørgelig, lemlæstet Tilstand. Hr. Marschall, der i de afbrændte Bygninger havde en Deel af sit Værksted, samt Oplag af Materialier, leed et ikke ubetydeligt Tab, skjøndt han dog havde det Held at hans kostbareste Træsorter endnu bleve i Behold.
Den Nord-Cimbriske Tilskuer, 1828-03-11
Atter har Forsynet bevaret gamle Odense fra Luernes Ødelæggelse. Den 4de Marts Kl. 5 1/2 om Morgenen skeete pludselig Brandskrig, Allarmtrommerne gik og Klokkerne klemtede. Jlden var i Hr. Consul Fuglebergs Bryggerie paa Nørregade, og formodentlig opkommet fra Maltkjøllen. Luerne slog allerede høit ud af Taget, og flere af de nærmest Omboende begyndte at udflytte. Men ved den fra alle Sider tillende Hielp, og Brandkorpsets ufortrødne Jver og Anstrængelse, standsedes Jldens videre Udbredelse, efterat Overdelen af den grundmurede Bygning med Tagværket var deels brændt, deels nedhugget. En Karl blev saa ilde forslaaet, at han strax maatte bringes paa Hospitalet.
Den Nord-Cimbriske Tilskuer, 1828-03-11
Til Opførelse paa det kongl. Theater er antaget: Flyttedagen, originalt Lystspil i 5 Acter, at Forfatteren til: Hr. Buchardt og hans Familie, og : Magnetiseuren, eller: "Hvem kan videdet 2 originalt Lystspil i 3 Acter, af en Anonym.
Den Nord-Cimbriske Tilskuer, 1828-03-11
Af Administrationens syvende Beretning om den holsteenske Fattigcolonie Frederiksgave seer man, at Colonien er i ønskelig Fremgang. Avlingen har i Fjor udbragt 86 Tdr. Rug, 60 Tdr. Boghvede, 24 Tdr. Havre, 265 Tdr. Kartofler og 3 1/2 Td. Mark Ærter. Man har gjort et Forsøg med at udplante Rugen istedetfor at saae den, og Resultatet har været, at den udplantede Rug 76 Fold, imedens Saaede kun gav den 10 2/8. Til dette Arbeide bleve Børn brugte, som efterat en Mand havde stukket Hullerne af, efter en tværs over Ageren spændt Snor, puttede fra 2 til 5 Kjærner i hvert Hul. Det Stykke Land, til hvis Besaaning der udfordres 1 Td. Korn, medtager ved Udplantningen ikke meere end1/3 Td. Colonien bestaaer nu af 82 Personer, hvis Antal i dette Aar endnu vil blive forøget med 6 Familier. Det fortjener at bemærkes, at Colonisterne i deres Fritimer have opreist Anlæggets afdøde Stifter et simpelt Steenmonument, med den Jndskrivt: Dem Stifter der Colonie, Johan Daniel Lawaes, die dankbaren Bewohner derselben.
Den Nord-Cimbriske Tilskuer, 1828-03-11
Kjøbenhavns Børs, den 4 Marts. Cours. Hamb. 2 M., a vista 217. Spec. 219. Specier solgtes til 13 Mk. 2 1/2 s. BankDisconto 4 pCt. Norske Speciessedler pr. 100 Specier 155 a 155 1/2 Rbd. Sedler. 4 pCt. kongl. Obligationer (uden Renter) 84 a 84 1/2 Rbd. Sedler. Dito dito 77 1/2 i Banco. Nationalbank-Obligationer (af Laanet 4de Februar 1820) 102 a 102 1/2 Rbd. r. Sølv. Dito dito 111 3/4 a 112 Rbd. Sd.
Den Nord-Cimbriske Tilskuer, 1828-03-11
Kbhavns Torvepriser den 23. Febr. 1828. Rug . . 3 Rbd. 1 Mk. a 3 Rbd. 3 Mk. - s. Byg . . 2 Rbd. - Mk. a 2 Rbd. 1 Mk. - s. Havre . . 11 Rbd. 4 Mk. a 1 Rbd. 5 Mk. - s. Hvede . . 4 Rbd. 4 Mk. a 4 Rbd. 5 Mk. - s. Ærter 3 Rbd. 4 Mk. a 4 Rbd. - Mk. - s. pr. Tønde.
Den Nord-Cimbriske Tilskuer, 1828-03-11
Avertissements. Mandagen den 24de Marts næstkommende om Eftermiddagen Klokken 1, bliver hos Anders Munckholm i Snedsted afholdt offentlig Auction over den Frederik Dideriksen, tilhørende, for kongl. Skatter seqvestrede, Skudtørvparcel i Snedsted Eiendomme, af Hartkorn 1 Skp. 1 Fdk. 2 1/2 Alb. Lysthavende indbydes fornævnte Tid og Sted. Teglgaarden den 6te Marts 1828. Fischer.
Den Nord-Cimbriske Tilskuer, 1828-03-11
Ifölge vedtagen Bestemmelse under Skiftet efter afgangne Anne Kirstine Nielsdatter af Nyekjöbing, bliver Huset Nr. 24. Litra a paa denne Byes Toftgyde med tilhörende Hauge og Kjær og Grönmarkslod, stillet til offentlig Auction Mandagen den 24. Marts om Formiddagen Kl. 10. Conditionerne for Salget ere forinden til Eftersyn paa mit Comptoir, Lysthavende indbydes. Nyekjöbing den 8 Marts 1828. Rummelholst.
Den Nord-Cimbriske Tilskuer, 1828-03-11
Mandagen den 24de Marts om Formiddagen Klokken 10 ½, bliver i Toftgyden Nr. 24 Ltr. a i denne Kjøbstæd afholdt offentlig Auction over afgangne Anne Kirstine Nielsdatter og efterlevende Mand Tonne Møllers løse Eiendele, bestaaende af Kakkelovne, Dragkister, Sengeklæder, 1 Kobberkjedel, Fruentimmer=Gangklæder, en Baad med Tilbehør og 1 Pram. Lysthavende indbydes. Nyekjøbing den 8de Marts 1828. Rummelhoff.
Den Nord-Cimbriske Tilskuer, 1828-03-11
Onsdagen den 26. Marts næstkommende. Klokken 10 Formiddag, afholdes her paa Herreds-Contoiret offentlig Auction over en i Thygstrup i Westervig Sogn beliggende Christen Clausen sammesteds tilhörende, Parcel af Jens Isachsen BaksGaard, staaende for Hartkorn 3 Skpr. Alb; hvilken Parcel for resterende kongelige Skatter er seqvestreret. De Lysthavende, indbydes. Teglgaarden den 6. Marts 1828. Fischer.
Den Nord-Cimbriske Tilskuer, 1828-03-11
Mandagen den 31te Marts om Formiddagen Klokken 11, bliver ifølge forud passeret Execution og Udlæg, afholdt offentlig Auction i Torp Bye, Karbye Sogn, over Christen Jacobsens sammesteds tilhørende Gaard, der staaer for Hartkorn 4 Tdr. 6 Skpr. 3 Fdk., samt den indavlede og nedlagte Sæd og Afgrøde. Af Kjøbesummen kan den betydeligste Deel forblive indestaaende i Eiendommen. Lysthavende indbydes. Morsøe Herreders Comptoir. den 25de Mark 1828. Rummelhoff.
Den Nord-Cimbriske Tilskuer, 1828-03-11
Subscriptionsplan. Den Velvillie, hvormed mine Noveller ere optagne, har givet mig Mod til at forsøge en særskilt Udgivelse af Samme Den vil udkomme engang i Løbet af dette Aar, under Navn af Urda, Nytaarsgave for 1829, og indeholde 13 Fortællinger: fire, som findes i Læsefrugterne, nemlig: Landsbydegnen; Et Eventyr paa Heden; Else Sandberg, og Leonora, en Jnqvisitions=Historie syv af Nordlyset, nemlig: Fruentimmerhaderen, Jordskjælvet i Messina; Røverstuen; Urtepotten; stakkels Louis, den sachsiske Bondekrig, og Jøderne paa Hald; samt tvende utrykte: Peer Spillemands Skibsjournal og en Aar paa Landet. De ville samtlige udgjøre omtrent 24 Ark fiin Tryk, og haves for 1 Specie Exemplaret. Planerne ønskes mig tilbagesendte snarest muligt, senest inden ultimo Mai. Spentrup i Januar 1828. S. S. Blicher. Subscription paa Ovennævnte modtages i Thisted hos Joh. S. Lund.
Den Nord-Cimbriske Tilskuer, 1828-03-11
Blandinger. I Provindsen Baku, 4 Verster nordlig for Landsbyen Jommali hævede sig den 9de Decbr. f. A., under lydelige Tordenslag en bred Jldstytte i Luften. Den brændte i 3 Timer, hvorpaa den Tid efter anden sank ned til en Arschines Høide, og brændte endnu i 27 Timer. Jlden indtog et Fladerum af mere en 200 Favnes Længde og 150 Favne i Gjennemsnit Ved de første Udbrud, som vare ledsaget af hæftige underjordiske Stød, bleve Stene af forskjellige Slag udkastede, og hele Vandstytter stege i Veiret. Denne nye endnu brændende Slette, der ligger 30 Ver ster fra det i denne Provinds liggende indianske Afgudstempel, har en rød Jld, uden mindste Lugt, og hvor man graver en Smule i Jorden, begynder den atmosphæriske Luft strax at brænde.
Den Nord-Cimbriske Tilskuer, 1828-03-11
Da Jbrahim Pascha seer, at hans Plan at erobre Pelopones strander, er han faldet paa den Idee, at anlægge en græsk Colonie i Ægypten, som skal hedde nye Morca. Han samler Resten af de Ulykkelige, som ere adspredte i Moreas Bjerge.
Den Nord-Cimbriske Tilskuer, 1828-03-11
Nogle franske Soldater af Fæstningen Weissenburgt, Garnison havde den 17de Febr. overfaldet Landsbyen. Schweighofen i Canton Bergabern, og huseret slemt, indtil Landsbyens Beboere fordrev dem med Magt. Verten i Landsbyen blev farlig saaret.
Den Nord-Cimbriske Tilskuer, 1828-03-11
Den norske Prof. Hansteen som paa Statens Regning reiser i Siberien, skal nu ogsaa udvide sin Reise til Spitbergen. J Raabygdelavet somtrent 18 Miil ovenfor Christiansand have Græshopperne! paa flere Gaarde f. A. aldeles ødelagt Ager og Eng I enkelte Blade staaer anført at Schaben af Persien har nægtet at ratificere Fredstractaten med Rusland, men det er ikke sandsynligt, da efter Breve fra Tiflis 10 Mill. af den Skadeserstatning, der skulle udbetales af Persien, allerede skal være udbetalte til General Paskewitsch.
Den Nord-Cimbriske Tilskuer, 1828-03-11
Efterretningen og Slaget ved Navarino har hos Nordamerikanere vakt den meest levende Enthuasme, og i flere Stæder blev der ringet med Klokkerne, og om Aftenen vare Husene illuminerede, endog i Landsbyerne forsamlede Jndvaanerne sig og gave deres Glæde tilkjende ved nye Bidrag til de nødlidende Grækere. Ligesom i Canada, saaledes er man paa Jamaica ogsaa misfornøiet med den engelske Regjering; og begge staae i Correspondence med hinanden, hvortil Anledningen er gjensidig Haandhævelse af deres Rettigheder; det ville være et stort Tab hvis Engeland mistede disse Colonier.
Den Nord-Cimbriske Tilskuer, 1828-03-11
Hr. Duncombe talte forgangen i det engelske Underhuus om Aarsagerne til det forrige Ministeriums Opløsning, han pegede ikke alene hen paa en vis Læges Jndflydelse, men føiede til J Forbindelse med denne usynlige ucorporlige Person, staaer en solidere og substantiellere Person, en nye og frygtelig, indtil den Dag i Dag ubekjendt Magt. Herre, over uindskrænkede Rigdomme, roser den Meente sig af at være afgjørende Dommer over Krig og Fred, og at Nationernes Credit afhænger af et naadigt Nik af, ham, hans Correspondenter ere utallige, selv Statsministere staae i hans Sold og hans Courerer flyve burtigere end Fyrsternes; at en saadan hemmelig Jndflydelse existerer er notorisk. Gupaquil og alle Columbiens sydlige Provindser, underkastede sig strax Bolivar, da de hørte, at han havde paataget sig Regjeringen; man troer at et venskabeligt Forhold til Peru snart vil være tilveiebragt. Toldlovene maa ellers der være meget strænge, da en dansk Brig er bleven condemmeret, fordi den havde ombord Tobak af 5 Realers Værdie, en amerikansk Skipper og Styrmand er for en større Qvantitet dømt til 6 Maaneders Fængselsstraf, men de reddede sig ved Flugten, og en hollandsk Skipper druknede sig forgangen for at undgaae en lignende Straf.
Den Nord-Cimbriske Tilskuer, 1828-03-11
Fra Græker=Committeen i Kbhavn, var den 26de Febr. indløben 5000 Franks til Paris, ligeledes 227, Fr. fra Bourg og 227 Fr. fra Stratsburg, Hr. Stratford Canning er allerede den 27de f. M. ankommen til London.
Den Nord-Cimbriske Tilskuer, 1828-03-11
Udenlandsk. Det Kunstgallerie som Hollænderne van Bliet & Zalms i denne Tid forevise i Kbhavn indeholder blandt Andet følgende Kunstsager: Et pragtfuldt, af sig selv spillende Pianoforte, for hvilket Kunstnerne have faaet en Fortienstmedaille i Hafjem. - S. Autsmaattrompeter, som blæser Marscher, Dandse, Militair= signaler a. og det saagodt som den bedste virkelige Stabstrompeter. Napoleon har belønnet dem for dette Kunstværk med en Æresmedaille. - En Krigstrophæ, bestaaende af 20 Trompeter, Janitskartromme, Bækkener & hvorved der frembringes en fuldstændig Militairmusik, ligesom ogsaa Allegros og Symphonier - Et meget kostbart Uhr, hvoraf der fremkommer en Fugl, der synger saa naturligt som den var levende, uagtet den kun er af en Flues Størrelse. Der aristerer kun eet eneste Mage til dette Kunstværk, som blev foræret Keiser Alexander af den nederlandske Konge. - Jkke mindre kunstigt er et Lommeuhr, hvorfra der udspringer en Liniedandser, som dandser en Allemande medens to andre smaae Auto matter spille, den Ene paa Guitar, den Anden paa Mandoline. - Napoleons Bolig paa St Helene, at massivt Guld og Sølv, med 7 Forandringer og bevægelige Figurer. - Et Fuglebuur af massivt Guld, med en syngende Fugl, saa stor som en Oldenborre.
Den Nord-Cimbriske Tilskuer, 1828-03-11
En mekanisk Papegøie som fløiter ligesaa naturligt som en Levende. En mekanisk Bjørn som slaaer paa Tromme, brøler, dandser &c. - En Kone som spinder og giør Complimenter for Tilskuerne, som hun var levende.
Den Nord-Cimbriske Tilskuer, 1828-03-11
J Helsingøer feiredes Hs. Majestæts Fødselsdag paa følgende Maade: Det dramatiske Selskab beværtede den 28de Januar samtlige Lemmer i Fattighuset, foruden endeel andre Fattige, om Middagen med et Maaltid, bestaaende af Suppe og Kjød.
Den Nord-Cimbriske Tilskuer, 1828-03-11
J Fattighuset vare dækkede adskillige Borde til Lemmerne; disse erholdt hver et Glas Viin og efter Maaltidet Kaffe. J Overværelse af nogle af Selskabets Medlemmer og Fattigcommissionen, frembragtes Hs. Majestæts Skaal med den Hjertelighed, hvormed enhver Dansk stedse yttrer sin Kjærlighed. De Fattige glædedes tillige under Maaltidet ved Musik, som Selskabet ogsaa havde foranstaltet.
Den Nord-Cimbriske Tilskuer, 1828-03-11
Den 24de Februar forliste en svensk Baad, som havde overbragt Posten fra Helsingborg, aldeles, ved at blive af et stort Stykke Driviis med Voldsomhed klemt ind paa Cronborgs Søebatterie. Besætninger blev, ved tillet Hjælp, reddet Dagen efter indisedes en fra Newcastle kommende dansk Skonnert, Lovise, som i Nærheden af Jsefjorden havde mistet et Anker og Toug. - Den 24de Febr. laae tvende Galeaser i Kattegattet i Jsen. Den ene var fremmet, den anden dansk, kommende fra Messina med Frugt. Hings Striden fortsættes endnu i Dagen mellem Prof. Viborg og Hr. Conradsen. Paa Førstes Erklæring: at Tilladelsen til inqvisitorisk at undersøge Stutterie=Protocollen kun kan gives af hans Foresatte, svarer Hr. Conradsen: at han nu vil bestræbe sig for, saa lovformeligt som muligt, at skaffe andet Beviis for, at Hingster, som først have været i 6te Aar, ere tilkiendte Præmier. Han har tillige ladet aftrykke flere Attester fra kyndige Hestehandlere og Dyrelæger, som alle tilbyde sig at beedige, at Hr. Conradsens omtvistede Hingst er den den fuldkomneste, baade i Størrelse, Feilfrihed og Skjønhed, de have seet i Danmark Andre Veterinairkyndige ere fremtraadte paa Prof. Viborgs Partie.
Den Nord-Cimbriske Tilskuer, 1828-03-11
Befordringer og Afgang. Under det danske Cancellie: Den 20de Febr. er Justitsraad og Høiesterets Advocat F. W. Treschow beskikket til Generalfiskaal. Overanditeur og Auditeur ved Hs. Maist. eget Regiment P. J. Terens til surnumerair Assessor i den kongl. Landsoverrret samt Hof= og Stadsret. Sognepræst for Tønning og Træden Menigheder i Aarhuus Stift, L. Bynck, efter Ansøgning i Naade entlediget fra bemeldte Embede med Pension. Sognepræst for Atzerballig Menigheder, paa Als, N. H. Pærehøv, formedelst Sygdom i Naade entlediget fra bemeldte Embede med Vartpenge. Ordineret Catechet og første Lærer ved Borgerskolen i Storeheddinge, T. Sandholdt, formedelst Svagelighed i Naade entlediget fra bemeldte Embede med Vartpenge. Den 22de, Postcontrolleur i Kjøbenhavns danske Brevpostkontoir, C. Hegedahl, udnævnt til Cancellieraad. Cand. theol. J. F. Holst beskikket til ordineret Catechet og første Lærer ved Borgerskolen, i Kallundborg; Exam. juris H. Starch til Procurator ved samtlige Over= og Underretter i Fyens Stift.
Den Nord-Cimbriske Tilskuer, 1828-03-11
Under Directionen for Universitetet og de lærde Skoler: Den 19de Febr. er Høiesterets=Assessor Conferentsraad C. B. Brorson efter Ansøgning i Naade og med Pension entlediget fra hans Embede som Professor juris ved Kjøbenhavns Universitet.
Den Nord-Cimbriske Tilskuer, 1828-03-11
Nye udkomne Skrifter. Hvad er dansk Statsret, af Dr. G. L. Baden. - Blomsterpige, et Evenier af Handrup. Cardinalen, Episode af en Reise i Jtalien, af Prof. Kruse. Krøniken fra Canongate. Fortælling af W. Scott, oversat af A. P. Liunge og Pastor Broager, 1ste Afdeling. Poetens løierlige Frierie til Jfr. RosaliaGjernevil, eller for Plaisers Skyld, langtfra, havde jeg nær sagt, en moersom Fortælling. Monument over Kong Hans og Dronning Christini, i St. Knuds Kirke i Odense, beskrevet af Justitsraad og Bibliothekar Werlauff. Med Tabelser og Kobber. Don Alonso, eller Spanien, af Salvand, 3die Deel. Repertorium for aandelige Sager, udgivet af J. Thisted. 1ste Hæfte. Den militaire Calender for 1828, hvori findes det seneste Avancement i det kgl. Artilleriecorps, anlediget ved den ny Organisation, Corpset har erholdt.
Den Nord-Cimbriske Tilskuer, 1828-03-14
Udenlandsk. Tyrkiet. Man vedbliver endnu (den 4de Febr.) at bortjage de ulykkelige Armeniere fra Constantinopel. Der hedder ogsaa at alle Armeniere og alle de, der oprindelig nedstamme fra Grækere, ligeledes skulle forvises fra Trapezun- og Erzerum. Det bliver desuden tydeligere hver Dag, at det er Portens Hensigt snarest muligt at omskabe Hovedstadens Befolkning til en reen tyrkisk. Portens Forbindelse eller meget mere Overhovedet for Monophysiterne, Patriarchen Karabes's Jntolerance, der berøver Landet alle dets roligste og meest arbeidsomme Beboere, ved at afmale dem som Mistænkelige, er ubeskrivelig. Den østerrigske Jnternuncius har paa det Ædelmodigste antaget sig disse Ulykkelige og med gavmild Haand søgt at lindre deres Lidelser. End- og flere Armenier, der vare ansatte som Tolkenes Medhielpere ved de europæiske Gesandtskaber bleve bortfjernede fra Pera. De tyrkiske Betjente behandle de arme Forviste meget haardhjertet, en dobbelt Udførselstold er lagt paa alle deres Effecter, og deres Eiendommes Confiscation vedvarer bestandig. Flere græske Biskopper ere for deres Meningers Skyld kastede i Fængsel; i Hovedstaden og Omegnen skulle staae over 150,000 Md. - Et østerrigsk Skib, som den 17de Jan. forlod Smyrna, fortæller at en tyrkisk Flaade paa 16 Seilere, som ville undsætte det beleirede Slot paa Chios, havde mødt Admiral Rigny, der havde befalet den strax at vende tilbage til Dardanellerne, hvis de ikke ville deele den tyrkiske Flaades Skjæbne i Navarino. Jfølge de seneste Efterretninger fra Alexandrien bleve de græske Slaver, som i Slutningen af Decbr. f. A. vare ankomne fra Morea dertil, behandlede meget haardt; man saae dem to og to sammenkjædede paa Gaa derne fulgte af Arabere under bestandige Mishandlinger; maae en af disse Ulykkelige ligge under for sine Lidelser, saa bliver Liget slæbt efter Fødderne til Begravelsestedet. Den franske General-Consul Drovetti var med en Sendelse fra den franske Regjering til Paschaen af Ægypten ankommen den 6te Januar dertil, og denne skal have glædet sig meget over hans Ankomst.
Den Nord-Cimbriske Tilskuer, 1828-03-14
Frankerig. Det hedder at Krigsministeriet. har befalet at gjøre 12,000 Md. Linietropper disponible, som ufortøvet skulle indskibes.
Den Nord-Cimbriske Tilskuer, 1828-03-14
Privatbreve fra London melde, at Lord Stuar, skal afreise med en saa vigtig Sendelse til det russiske Hof, at han kun har faaet 48 Timer til at forberede sig i. - Lord Cochrane er ankommen til Paris, for at bevæge Græker=Committeen paa det faste Land til at understøtte hans Plan at gjøre. Ende paa Søerøveriet i Middelhavet; førend hans Afreise fra London, har han befalet hurtig at istandsætte 2 Dampskibe.
Den Nord-Cimbriske Tilskuer, 1828-03-14
Engeland. Hertugen af Cambringe i Hanover skal være saa syg, at Sir Knighton efter Kongens specielle befaling er sendt derover. Marquisen af Loule er med Gemalinde ankommen til London og var afsteget i Thomas=Hotel.
Den Nord-Cimbriske Tilskuer, 1828-03-14
Spanien. En Munk i Havannah har indsendt til Kongen en Skildring af Cuba, ifølge hvilken Jndvaanerne skulle være meget tilbøielige til at erklære sig for uafhængige. Det paastaaes af der i Puerto Cabello i Columbien skal en Opstand være udbrudt, og den i Havannah commanderende, General skal strax have sendt Tropper for at understøtte denne Opstand til Fordeel for Moderlandet, dog det fortjener Bekræftelse. - De Liberale ere meget nedslagne over at Formodningen om Dronningens Svangerskab var feil, thi i Thronarvingen Don Carlos, see de blot en Beskytter af Jnqvisitionen, og en Philip d. II. Der tales om en Consolidation af Spaniens Stats gjeld, saaledes at Creditorerne blive deelte i 2 Klasser, hvoraf de Første tabe 3/4 og de Sidste 3/4 af deres Tilgodehavende, for det Resterende skulle de erholde Oblig. og Pant i visse Statsindkomster.
Den Nord-Cimbriske Tilskuer, 1828-03-14
Blandinger. Infanten Don Miguel har afsluttet et Laan hos Huset Rotschild paa 200,000 Pd. St., hvoraf Engeland har garanteret for de 50,000 Pd.
Den Nord-Cimbriske Tilskuer, 1828-03-14
Brasilien havde foreslaaet Buenos Ayres en Vaaben-Stilstand som er afslaaet; Talen var endnu om at erklære Banda Oriental uafhængig under Engelands Garantie. Den brasilianske Fregat Thetis var taget af Argentinerne.
Den Nord-Cimbriske Tilskuer, 1828-03-14
Den hollandske Regjering har forenet sig med Provindsen Guatimala om ved en Canal gjennem Panamatangen at forene den mexicanske Bugt med det stille Hav. Regjeringen er tilbuden flere Fordele derved, og man paastaaer Hs. hollandske Majestæt beskjæftiger sig med særdeles Forkjerlighed fordenne Plan; et Skib holdes færdig for at skikke Jngenieurer og andre Sagkyndige til Guatimala.